Hannesarholt

Jólaveisla Hannesarholts og Flóru Veisluþjónustu
2025-12-12 18:00 - 21:00 (Atlantic/Reykjavik) | Hannesarholt, Grundarstígur 10, Reykjavík
Meistarakokkarnir Sindri og Sigurjón í Flóru veisluþjónustu töfra fram dýrindis jólakvöldverð í einstakri jólastemmningu Hannesarholts 12. desember. Húsið opnar kl. 18:00 og matur er borinn fram kl. 19:00. Veislan verður á fyrstu hæð í Hannesarholti. Hægt er að velja um kjötveislu og veganveislu. Einnig er hægt að panta vínpörun með matnum.
Ath. ef það eru einhver ofnæmi vinsamlegast tilkynnið þau tímalega í tölvupósti hannesarholt@hannesarholt.is
Jólaveisla Flóru
Réttir til að deila
Sveppa og rjúpuvillibráðarsúpa með LakkrísfroðuÍslensk gæsalifrarmús með kirsuberjageliReykt bleikja, pönnukaka, wasabi og granatepliEggjabrauð með feyki ostakremi, parmaskinku og truffluhunangForréttur
Hægeldaður Lax með tómatseyði, kryddjurtakremi, confi tómötum og wasabiAðalréttur
Andabringa með kartöflumús ,rauðkáli, gulrótum, pickluðum lauk, og kryddgljáaEftirréttur
Risa ala mande með krisuberjasósu, kirsuberjasorbet og möndlupralínJólaveisla Flóru Vegan
Réttir til að deila
Heitar aspastartaletturSellerírótarmús með kirsuberjageliReyktar gulrætur , pönnukaka, wasabi-rjómi og granatepliStökkt brauð með kryddjurtakremi, Rauðbeður og truffluhunangForréttur
Hægeldað grasker með tómatseyði, kryddjurtakremi, confi tómötum og wasabiAðalréttur
Vegan wellington með kartöfluköku með sveppaduxell, gulrótum, pickluðum lauk, róstaðar möndlur og sveppasósuEftirréttur
Risa ala mande með krisuberjasósu, kirsuberjasorbet og möndlupralín
Kaupa

Bókvit í Hannesarholti 13.desember
2025-12-13 11:30 - 12:30
Velkomin á BÓKVIT í Hannesarholti laugardaginn 13.desember 2025, þar sem höfundar segja frá bókum sínum, lesa uppúr þeim og selja þær jafnvel. Þessir rithöfundar kynna eftirtaldar bækur:
Rán Flygenring – Blaka
Katrín Jakobsdóttir (og Ragnar Jónasson) – Franski spítalinn
Bjarki Bjarnason – Myndarleg ljóð
Trausti Valsson – List og hönnun Jógvan Ísaksen – Fimmti maðurinn
Þór Tuliníus – Sálnasafnarinn
Gengið inn frá Hljóðbergi. Aðgengi fyrir fatlaða. Ókeypis inn.
Veitingahúsið á efri hæðinni opið að viðburði loknum.
Hannesarholt hefur í gegnum tíðina sinnt bókmennt með ýmsum hætti og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Nú býður Hannesarholt rithöfundum að lesa uppúr bókum sínum á laugardögum kl.11.30-12.30 á eftirfarandi dagsetningum:
20.september, 18.október, 25.október, 8.nóvember, 15.nóvember 22.nóvember, 29.nóvember, 6.desember og 13.desember.

UPPSELT Ave Maríur fyrr og nú
2025-12-13 16:00 - 17:00
Í notalegri aðventustemningu Hannesarholts hljóma sígildar og nýjar útsetningar á Ave Marium frá ýmsum löndum og tímum. Hér mætist hin kyrrláta fegurð trúartónlistarinnar og heit bæn um frið og von í aðdraganda jóla.
Flytjendur:
Íris Sveinsdóttir, sópran
Gunnhildur Halla Guðmundsdóttir, selló
Einar Bjartur Egilsson, píanó
auk leynigesta.
Á efnisskránni eru meðal annars verk eftir Kaldalóns, Schubert, Caccini, Saint-Saëns og fleiri tónskáld sem hvert á sinn hátt hafa tjáð hina eilífu bæn Maríu.
Komdu og leyfðu þér að slaka á í jólastressinu – njóttu klukkustundar af fallegum tónum og friðsæld í hjarta Reykjavíkur.
Kaupa miða

Kári Egilsson Band
2025-12-20 20:00 - 21:30
Píanóleikarinn Kári Egilsson og einvala lið íslenskra tónlistarmanna flytja nýtt efni eftir Kára sem verður tekið upp á nýju ári ásamt nokkrum vel völdum eldri lögum í Hannesarholti 20. desember. Ásamt Kára verða Snorri Sigurðarson á trompet, Andrés Þór Gunnlaugsson á gítar, Nico Moreaux á bassa og Matthías Hemstock á trommur. Kári var valinn Bjartasta vonin á Íslensku tónlistarverðlaununum 2024 og stundar nú nám við hinn virta Berklee tónlistarskóla í Bandaríkjunum.
Kári Egilsson – píanó
Snorri Sigurðarson – trompet
Andrés Þór Gunnlaugsson – gítar
Nico Moreaux – bassi
Matthías Hemstock – trommur
Kaupa miða

Nýárstónleikar Snorra Ásmundssonar
2026-01-08 20:00 - 21:30
Nýárstónleikar Snorra Ásmundssonar verða haldnir 8. janúar kl. 20:00 í Hannesarholti.
Snorri frumflytur ný verk ásamt því að rifja upp nokkur af sínum vinsælustu lögum. Á efnisskránni má einnig finna nokkur af kyngimögnuðustu tónverkum tónlistarsögunnar. Snorri er af mörgum verið talinn einn besti og frumlegasti píanóleikari heims og leikur hans við píanóið er töfrum líkastur.
Að auki heldur listamaðurinn upp á 25 ára edrúafmæli sitt þennan dag, og má því búast við einstaklega kraftmiklum tónum og jafnvel dansi.
Kaupa miða

Netsvik, falsfréttir, rangupplýsingar og gervigreind - Hvað er raunverulegt?
2026-01-14 17:30 - 19:00
Heimili Heimsmarkmiðanna býður öllum áhugasömum, einkum og sér í lagi eldri borgurum að mæta á opin umræðufund í Hannesarholti. Rætt verður um vaxandi upplýsingaóreiðu í samfélaginu.
Í dag er sífellt erfiðara að greina á milli hvað er satt og hvað er logið. Samfélagsmiðlar eru mettaðir af sannfærandi ósannindum, á meðan raunverulegar fréttir geta virst ótrúlegar, þótt þær séu sannar. Í heimi þar sem mörkin milli sannleika og skáldskapar verða sífellt óskýrari vakna brýnar spurningar: Hvernig bregðumst við við gervigreind, falsfréttum, rangupplýsingum og netsvikum? Og hvernig endurheimtum og styrkjum við fjölmiðlalæsi á nýjum tímum?
Til okkar í Hannesarholt mæta sérfræðingar með mikla þekkingu á efninu: Haukur Brynjarsson, sérfræðingur hjá Netvís – Netöryggismiðstöð Íslands, Jón Gunnar Ólafsson, lektor við HÍ og Sigríður Dögg, formaður Blaðamannafélags Íslands, Lilja Dögg Jónsdóttir, framkvæmdastjóri Almannaróms stýrir fundinum.
Fundurinn er gjaldfrjáls og verður einnig sendur út í streymi.

Hvað veist þú um Japan - Pub quiz
2026-01-15 20:00 - 21:30
Pub quiz um Japan eftir Stefán Þór Þorgeirsson sem frumsýndi í nóvember verkið Lífið í Japan.

Opnun myndlistarsýningar Daða Guðbjörnssonar: BJARTSÝNING Í HANNESARHOLTI
2026-01-17 14:00 - 16:00
Daði Guðbjörnsson opnar málverkasýningu sína sem hann nefnir „Bjartsýning í Hannesarholti“ laugardaginn 17.janúar kl.14. Á Bjart-sýningunni er leitast við að nálgast tilveruna frá sjónarhóli tilfinninganna. Myndirnar fanga og miðla upplifun af innra og ytra formi tilverunnar og vonandi munu málverkin gleðja áhorfendur. Sýningin gefur gott yfirlit yfir það sem hefur verið að gerast á vinnustofu Daða síðustu tvö ár, en þar má finna bæði olíumálverk og vatnslitamyndir.
Daði hefur stundað málaralist sem aðalatvinnu alla ævi, haldið fjölda einkasýninga og tekið þátt í mörgum samsýningum. Verk eftir hann er að finna í eigu allra helstu listasafna landsins.
Sýningin er sölusýning og stendur til 4.febrúar 2026.

Alessandra Ammara & Roberto Prosseda tónleikar í Hannesarholti
2026-01-18 15:00 - 17:00
LHÍ í samstarfi við Hannesarholt bjóða velkomin píanóleikarana Alessandra Ammara prófessor frá Conservatorio Luigi Cherubini di Firenze ásamt Roberto Prosseda prófessor frá Conservatorio di Rovigo Francesco Venezze.
Alessandra Ammara og Roberto Prosseda hafa starfað saman í dúó síðan 1999 og byggja samstarf sitt á alþjóðlegri reynslu beggja. Þau hafa staðið að fjölda hljóðritana fyrir Decca, Hyperion og Arts og komið fram víða um heim.
Á tónleikum þeirra í Hannesarholti verða flutt Impromptus Op.90 eftir F.Schubert og Etýður Op.25 eftir F.Chopin auk fjórhenta Fantasíu Schuberts.

Nánar um flytjendur á ensku:
Alessandra Ammara and Roberto Prosseda have been playing together steadily since 1999, drawing from their respective and intense international solo careers continuous stimuli and cues to be reposed in the duo’s activity.Winner of major competitions, including the Casagrande, Viotti, Iturbi and Honens, Alessandra Ammara has been a guest in some of the most prestigious concert halls such as the Musikverein in Vienna and the Concertgebouw in Amsterdam. As a soloist, she has collaborated with renowned orchestras such as Wiener Symphoniker and Berliner Symphoniker, conducted by Fabio Luisi, George Pehlivanian and Bernard Labadie. Her discography for Arts label includes several albums dedicated to Schumann, Chopin and Giacinto Scelsi. She is currently recording Debussy’s Complete Piano Works for Piano Classics.
Roberto Prosseda gained international fame following his recordings of the complete Mendelssohn piano music (Decca, 2005 –14), published in a box set in 2017. Over the past twenty years Roberto has performed with some of the world’s leading orchestras and conductors. With the Gewandhausorchester and Riccardo Chailly, he recorded Mendelssohn’s then-unpublished E minor piano concerto. Since 2011 he has also performed on piano-pédalier: for the Hyperion label he recorded Gounod’s complete works for this instrument, joined by the Orchestra della Radio Svizzera Italiana conducted by Howard Shelley. In 2022 Roberto completed his project to record the complete Mozart piano works (10 CDs, Decca). His recent albums include two further Hyperion releases: “War Silence”, with London Philharmonic Orchestra conducted by Nir Kabaretti (2025, winner of the ICMA Awards 2026 for the best Concerto recording), and Bizet Piano Works (2026).
Alessandra Ammara and Roberto Prosseda recorded Mendelssohn’s complete works for 4-hands piano, including the original transcription of the incidental music for A Midsummer Night’s Dream, on a Decca CD released in November 2015. They also recorded Mendelssohn’s Concertos for two pianos in E major and in A flat Major with Residentie Orkest The Hague, conducted by Jan Willem de Vriend (Decca, 2019).
Kaupa

Ómar Einarsson & Kjartan Valdemarsson
2026-01-22 20:00 - 21:30
Gítarleikarinn Ómar Einarsson og píanóleikarinn Kjartan Valdemarsson munu leiða saman hljóðfæri sín í dúett. Þeir hafa komið víða við í íslensku tónlistarlífi á undanförnum 35 árum og hafa oftar en einu sinni spilað saman í kvartett. þetta verður því spennandi þar sem tvö hljóma-hljóðfæri koma saman. Tónleikarnir eru fullkomið tækifæri til að njóta frábærrar tónlistar í notalegu umhverfi Hannesarholti. Á efnisskránni verða vel valin verk eftir m.a. Ornette Coleman, John Abercrombie, Miles Davis, A.C. Jobim og Pat Metheny. Einnig verður frumsamið efni á dagskránni.
KAUPA MIÐA

Bríet, blómin & Hannes
2026-01-24 14:00 - 15:00, 2026-01-28 14:00 - 15:00
Dagskráin „Bríet, blómin og Hannes“ var flutt í Hannesarholti – Hljóðbergi 27. til heiðurs Bríeti Bjarnhéðinsdóttur, kvenréttindakonu, blaðamanni og ritstjóra Kvennablaðsins á afmælisdegi hennar og verður endurtekin 24. & 28. janúar. Fjallað verður um samstarf Hannesar Hafstein, fyrsta ráðherra Íslands og Bríetar, ólíka æsku þeirra og kjör og hvernig lífsþræðir þeirra spunnust saman, meðan bæði lifðu. Samstarf þeirra hafði mikil áhrif á þróun kvenréttinda hér á landi. Sá sögulegi sannleikur má ekki gleymast.
En hvaða blóm eru þetta ? – Það færðu að vita ef þú mætir í Hannesarholt 24. eða 28. janúar. Veitingahúsið er opið frá kl.11.30 og má njóta veitinga á undan viðburði.
Sýningin er samvinnuverkefni og er styrkt af Leikhúslistakonum 50 plús og Hannesarholti
Dagskráin er um eina klst. Miðasala á tix.is
Þáttakendur
Ásdís Skúladóttir leikstjóri, skrifaði handritið ásamt hópnum
Edda Þórarinsdóttir leikkona
Helga E. Jónsdóttir leikkona
Þórey Sigþórsdóttir leikkona
Laufey Sigurðardóttir fiðluleikari
Kaupa

270 ára afmælistónleikar Mozarts
2026-01-27 18:00 - 19:30
Árlega hafa verið haldnir kammertónleikar í tilefni af afmælisdegi Mozarts þ. 27. janúar að frumkvæði Laufeyjar Sigurðardóttur fiðluleikara. Að þessu sinni verða þeir í Hannesarholti og hefjast kl 18. Þrjú verk verða á efnisskránni, Kvartett fyrir klarinett og strengi, Fantasia fyrir píanó og Kvintett fyrir klarinett og strengi. Kvartettinn er samtímaútsetning frá dögum Mozarts, hugsanlega gerð af honum sjálfum, af fiðlusónötum meistarans. Fantasian fyrir píanó er draumkennd og dramatísk tónsmíð í d-moll, tóntegundinni sem tónskáldið notaði helst í alvarlegum og tilfinningaþrungnum verkum eins og í Requiem sálumessunni frægu. Kvintettinn fyrir klarinett og strengi er á meðal þekktustu verka Mozarts og er mikil meistarasmíð.
W. A. Mozart: Kvartett fyrir klarínett og strengi í B-dúr op. 79
I. Allegro moderato
II. Andante sostenuto
III. Rondo allegro
W. A. Mozart: Fantasia í d-moll K. 397 fyrir píanó
W. A. Mozart: Kvintett fyrir klarínett og strengi í A-dúr KV 581
I. Allegro
II. Larghetto
III. Menuetto – Trio I og II
IV. Allegretto con Variazioni
Flytjendur:
Laufey Sigurðardóttir, fiðla
Sigurlaug Eðvaldsdóttir, fiðla
Þórunn Ósk Marinósdóttir, víóla
Sigurður Bjarki Gunnarsson, selló
Einar Jóhannesson, klarínett
Anna Áslaug Ragnarsdóttir, píanó
Kaupa miða

Drengir á jaðrinum - Heimili Heimsmarkmiðanna
2026-01-28 17:30 - 19:00
Sífellt fleiri drengir standa frammi fyrir kröfum sem þeim reynist erfitt að uppfylla. Margir finna sig jaðarsetta, ráðalausa eða án skýrra fyrirmynda. Á sama tíma hafa þeir greiðan aðgang að netheimum og nærsamfélagi sem geta boðið upp á ranghugmyndir, skaðlegt efni og einföld svör við flóknum spurningum.
Hver er staða drengja í samfélaginu í dag? Hvað veldur því að sumir dragast inn í hættuleg hugmyndakerfi og hvernig getum við sem samfélag brugðist við? Á fundinum verður fjallað um áskoranir drengja, áhrif umhverfis og netsins, og leiðir til að styðja við heilbrigðan þroska, gagnrýna hugsun og jákvæða þátttöku í samfélaginu.
Viðmælendur og fundarstjóri verða auglýstir þegar nær dregur.
Fundurinn er opin öllum og streymt verður af fundinum á netinu.

Umbra: Rökkrið yljar
2026-01-31 20:00 - 21:30
Rökkrið yljar
Hljómsveitin Umbra Ensemble er skipuð tónlistarkonunum Alexöndru Kjeld, Arngerði Maríu Árnadóttur, Guðbjörgu Hlín Guðmundsdóttur og Lilju Dögg Gunnarsdóttur en þær hafa í sameiningu skapað sinn eigin hljóðheim sem þykir hafa þjóðlegan, fornan blæ með dimmum undirtón.
Yrkisefni fyrri tíma þar sem þjáning, synd og breyskleika mannsins er ekki af skornum skammti, hvort sem litið er til Íslands eða annarra landa. Umbra skapar stund í tónum og tali þar sem sjónum er beint að örlögum og raunum. Myrkur og dulúðleiki fær hér að streyma fram í tónlistinni og kafað verður ofan sagnaarf og ljóð fyrri alda. Allar útsetningar eru eftir Umbru.
Kaupa miða

Klassísk tónlistarveisla í Hannesarholti
2026-02-05 20:00 - 21:00
Fiðluleikarinn Helga Diljá Jörundsdóttir og sellóleikarinn Katrín Birna Sigurðardóttir, sem stunda báðar háskólanám í Danmörku, halda saman tónleika í Hannesarholti með fjölbreyttri og spennandi dagskrá í formi einleiksverka og dúetta.
Helga Diljá og Katrín Birna hafa báðar skarað fram úr sem ungir tónlistarmenn, og komið fram á tónleikum víða á Norðurlöndum. Þær hafa einnig báðar komið fram sem einleikarar með Sinfóníuhljómsveit Íslands á tónleikum Ungra Einleikara.
Báðar eiga þær það sameiginlegt að hafa mikla unun af því að spila bæði einleiks- og kammertónlist. Efnisskráin spannar breitt bil í tónlistarsögunni allt frá barokk til 20.aldar tónlistar. Þetta verður því sannkölluð tónlistarveisla.

Lífið í Japan
2026-02-06 20:00 - 22:00, 2026-02-14 20:00 - 22:00
Lífið í Japan er gamansýning sem segir frá ungum Íslendingi sem flytur þvert yfir hnöttinn frá Íslandi til Japans og verður fyrir djúpstæðu menningarsjokki. Sýningin byggir á raunverulegri reynslu Stefáns frá tveggja ára dvöl hans í Japan á árunum 2022-2024. Lífið í Japan er uppfullt af frumsaminni tónlist og dansatriðum sem glæða frásögnina lífi og færa áhorfendur inn í undraheim Japans.
Leikstjóri: Tómas Helgi Baldursson
Leikarar: Stefán Þór Þorgeirsson, Ellen Margrét Bæhrenz og Kibayashi Yuta.
Sýningin er um 70 mínútur að lengd.
Maturinn er borinn fram í veitingastofum Hannesarholts kl.18
Miðar

Syngjum saman í Hannesarholti með Sigga & Ingibjörgu
2026-02-07 14:00 - 15:00
Syngjum saman í Hannesarholti laugardaginn 7.febrúar er í höndum Sigga & Ingibjargar, tónlistardúós sem elskar að syngja, skapa og hafa gaman – helst með fullt af fólki á öllum aldri! Þau hafa í mörg ár leitt samsöng, samspil, tónlistarsmiðjur og ævintýraleg verkefni sem einkennast af leikgleði, samveru og opnu rými fyrir þátttöku.
Þau hafa samið tónlist með börnum fyrir Hörpu, sent tónlist íslenskra skólakrakka út í geim og fengið bæði verðlaun og tilnefningar fyrir skapandi og lifandi fjölskylduverkefni.
Í Syngjum saman leiða Siggi&Ingibjörg samsöng fyrir börn og fullorðna þar sem áherslan er á gleði, leik og samveru í tónlist Textar á tjaldi. Frítt inn – öll velkomin!

Siggi&Ingibjörg hafa starfað saman við tónleikahald, tónsmíðar og í smiðjuvinnu með fólki á öllum aldri um langt árabil, hlotið tilnefningar og verðlaun fyrir störf sín. Þar á meðal er 10 ára afmælislag tónlistarhússins Hörpu sem hópur 10 ára tónskálda samdi undir handleiðslu þeirra. Verkefnið hlaut Lúðurinn árið 2022 sem viðburður ársins. Þau unnu einnig að nýrri tónsmíð fyrir geimverur með stórum hópi grunnskólabarna á Íslandi árið 2023 – Sendum tónlist út í geim!, ásamt tónlistarkonunni Sóleyju Stefánsdóttur og hönnunarteyminu ÞYKJÓ. Verkefnið hlaut tilnefninu til alþjóðlegu YAM tónlistarverðlaunanna árið 2023 sem verkefni ársins í flokki þátttökuverkefna.
Sigurður Ingi er lagahöfundur, hljóðfæraleikari og tónlistarkennari með áherslu á trommur og samspil. Ingibjörg Fríða er söngkona og dagskrárgerðarkona og stýrir meðal annars Þjóðsögukistunni, sem er eitt vinsælasta hlaðvarp RÚV og ætlað er börnum og fjölskyldum. Þau vinna nú að nýrri tónlist fyrir Þjóðsögukistuna ásamt því að snúast í alls kyns smiðjum, verkefnum og tónleikahaldi.

@siggiogingibjorgwww.facebook.com/siggiogingibjorg
Sýna minna

LANDSLAG - Málverkasýning Erlu Halldórsdóttir opnun
2026-02-07 14:00 - 16:00
Erla Halldórsdóttir opnar fyrstu einkasýningu sína í Hannesarholti laugardaginn 7.febrúar kl.14 sem nefnist LANDSLAG. Meginþemu sýningarinnar er landslag, himinn og jörð. Það er hins vegar ekki alltaf nákvæmt landslag, heldur tilfinning hennar fyrir landslagi. Á ferðalögum um landið greypast í hugann hlutar úr landslagi sem enda loks á striga. Landslag er svo óendanlega margbreytilegt og Erla hefur gaman af að mála eftir minni og tilfinningu. Þegar hún hefst handa við mynd eru það litirnir sem oftast ráða för og þegar hún vinnur með akrýl eru það oftast jarðlitir. Öðru máli gegnir um soft pastel, sem er tiltölulega nýr miðill. Þar eru oftast fyrirmyndir, samt ekki ákveðinn staður, heldur skeytt saman úr myndum sem hún tekur eða hluti af landslagi sem henni finnst áhugaverður.

Erla hefur numið myndlist hjá hinum ýmsu listamönnum undanfarin ár bæði hérlendis og erlendis, þar á meðal í Myndlistarskóla Kópavogs, á námskeiði hjá Bjarna Sigurbjarnasyni og víðar. Hún hefur tekið þátt í mörgum samsýningum, og unnið með olíu, akríl, blandaða tækni og soft pastel.

Sýningin er sölusýning og stendur til 25.febrúar. Hún er opin á opnunartímum Hannesarholts, miðvikudaga, fimmtudaga, föstudaga og laugardaga kl.11.30-16.

Brennu-Njáls DÆTUR
2026-02-11 17:30 - 19:00, 2026-02-11 20:00 - 21:30, 2026-02-12 17:30 - 19:00, 2026-02-12 20:00 - 21:30
Hvað þarf að gera til að komast í þekktustu og lengstu Íslendingasögu allra tíma?
Þorgerður og Helga, Njálsdætur, velta þessari spurningu fyrir sér þegar orð berst um að verið sé að skrifa Brennu-Njáls sögu.
En hvað telst þess virði að skrifa niður og hvað verður þurrkað út?
Í þessari kómísku og hjartnæmu endursköpun fá Njálsdæturnar loks rödd. Þær takast á við söguna, sjálfsmyndina og staðalímyndir kvenna – og spyrja sig: ef sagan gleymdi okkur, getum við þá skrifað okkur sjálfar inn aftur?
Höfundar og leikarar: Margrét Braga Geirsdóttir og Ýr Aimée Gautadóttir Presburg
Leikstjóri: Sigríður Halla Eiríksdóttir
Kaupa miða

AGLA
2026-02-20 20:00 - 22:00
Agla Bríet Bárudóttir er ung og upprennandi söngkona og lagahöfundur sem byrjaði nýlega að gefa út tónlist sem AGLA. Tónlistinni hennar má lýsa sem singer-songwriter tónlist með poppívafi.
Salurinn í Hannesarholti er hinn fullkomni staður fyrir lágstemmda persónulega stemmningu en það er einmitt það sem tónleikagestir mega búast við þann 20. febrúar, ljúfum tónum og notalegheitum. Með Öglu leika Alexander Grybos á gítar og Hlynur Sævarsson á bassa.
Kaupa

Syngjum saman í Hannesarholti með Kristjönu, Gróu og Gaflarakórnum
2026-02-21 14:00 - 15:00
Syngjum saman í Hannesarholti er í höndum gesta úr Hafnarfirði laugardaginn 21.febrúar kl.14. Kristjana Þórdís Ásgeirsdóttir leiðir sönginn og Gróa Hreinsdóttir leikur með á flygilinn. Félagar úr Gaflarakórnum, kórs félags eldri borgara í Hafnarfirði, verða þeim til fulltingis, en Kristjana er stjórnandi kórsins.
Allar kynslóðir velkomnar að mæta og syngja með. Textar á tjaldi og frítt inn. Streymt verður frá söngstundinni.

Einleikstónleikar Einars Bjarts
2026-02-26 20:00 - 21:00
Píanóleikarinn Einar Bjartur mun halda einleikstónleika í Hannesarholti þann 26. febrúar. Þar mun hann leika fjölbreytt og falleg píanóverk, þar með talin verk eftir hann sjálfan og klassísk verk eftir Bach, Chopin, Rachmaninoff og fleiri. Verk hans eru draumkennd í eðli sínu og mun hann leiða áhorfendur í gegnum áhugavert tónlistar ferðalag!
Einar Bjartur Egilsson hefur spilað víða sem píanóleikari og meðleikari og starfað með ýmsum söngvurum og hljóðfæraleikurum gegnum tíðina, bæði hér heima og í Hollandi þar sem hann tók meistarapróf. Hann lék meðal annars einleik með Sinfóníuhljómsveit Íslands árið 2013 og hefur gefið út tvær breiðskífur með eigin verkum – plöturnar Heimkomu 2015 og Kyrrð 2022. Núverið starfar hann sem meðleikari með söngnemendum og tók nýlega þátt í sýningunum Pétri Pan á Óperudögum og Jólin á suðupunkti í Þjóðleikhúsinu.
Kaupa miða

Fríða Katrín Bessadóttir - Opnun málverkasýningar Í FAÐMI MARKA
2026-02-27 16:00 - 18:00
Fríða Katrín Bessadóttir opnar málverkasýningu sína Í FAÐMI MARKA í Hannesarholti föstudaginnn 27.febrúar kl.16-18. Sýningin er sölusýning og stendur til 18.mars.

Í Faðmi Marka snýst um tíma. Þann tíma sem við verjum í náttúrunni, í faðmi, í nándinni. Tímann sem við verjum í hverja einustu stroku, hvert einasta blóm, hverja einustu stund. Fríða Katrín fetar nýja braut eftir áreiti hversdagsins og hægir á sér í formi myndverka. Hún blandar impressjónisma og púnktisma í ný verk sem einblína á tungumálið og litríka náttúru þar sem hún tvinnar saman raunveruleikanum við ímyndunaraflið. Hún opnar sig fyrir líkamlega og hugræna ferlinu sem og núvitundinni sem liggur á bakvið hverja einustu stroku. Með olíuverkum fær Fríða Katrín áhorfendur til þess að staldra við á mörkum líkama og umhverfis og dvelja þar um stund.

Fríða Katrín Bessadóttir er þverfagleg listakona sem einbeitir sér að gjörningalistinni og tengslum hennar við myndlist. Verk hennar kanna flókið samspil veruleika og skáldskapar, oft byggt á eigin reynslu og reynslu annarra. Með því að endurhugsa og endurskapa þessar frásagnir skorar hún á skynjun áhorfandans, stundum blekkir hún áhorfendur eða skilur eftir vísvitandi eyður sem bjóða þeim að klára söguna. Með BA-gráðu í myndlist og MA-gráðu í sviðslistum hefur hún þróað fjölþætta nálgun í gegnum víðtæka sjálfstæða iðkun. Þekking hennar á bæði myndlist og sviðslist er talin gagnleg fyrir fjölbreytt samstarf og verkefni, svo sem að skapa verk fyrir Listahátíð barna á Reykjanesi, hanna og smíða listaverk fyrir Reykjavíkurborg (Galop Náttúrunnar), sýna verk í samsýningum bæði í Danmörku og Skotlandi, flytja verk fyrir ýmsa listamenn á Íslandi, Spáni og Rúmeníu. Auk þess að vera hluti af galleríinu KANNSKI.

Enska:Fríða Katrín Bessadóttir opens her exhibit THE EMBRACE OF BOUNDARIES in Hannesarholt on Friday February 27th at 4-6 pm.The show, the Embrace of Boundaries is about time. The time we spend in nature, in someone’s embrace, during intimacy. The time we spend making every single stroke, every single flower, every single moment. Fríða Katrín forges a new path after the stimuli of everyday life and slows down in the form of paintings. She mixes impressionism and pointillism into new works that focus on language and colorful nature as she intertwines reality with imagination. She opens herself to the physical and mental process as well as the awareness that lies behind every single stroke.With her oil paintings, Fríða Katrín makes viewers pause at the boundary between body and environment and dwell there for a while.

Fríða Katrín Bessadóttir focuses on performances and their connections to Visual Arts. Her works deal extensively with the interplay between reality and fiction, drawing upon both her personal experiences and those of others, and reimagining them to either deceive the audience or prompt them to fill in the blanks. Having a background in both Fine Arts (BA) and Performing Arts (MA) , she has honed her skills through extensive independent work. She usually, as a performer, writes scripts, acts, directs, makes costumes and builds stages.

Fríða Katrín has participated in various group exhibitions and projects such as creating a work for the Reykjanes Children’s Arts Festival, designing and constructing an artwork for the City of Reykjavík (the troll Búri), showing in group exhibitions in both Denmark and Scotland, performed for various artists in Iceland, and Spain. As well as being a part of KANNSKI gallery.
All the pieces are for sale. The exhibit is open until March 18th.

Ásta og Gosi
2026-02-27 20:00 - 22:00
Ásta og Gosi leiða saman tónelska hesta sína og halda á tónleikaferðalag um landið í febrúar og mars 2026 og koma fram í Hannesarholti.
Á tónleikunum flytja þau lög af nýjustu breiðskífum sínum, Blokkarbarn og Á floti, ásamt eldra efni. Þetta verður kvöld þar sem tvær ólíkar raddir mætast á sama sviði og lögin fá að njóta sín í nánum og lifandi flutningi.
Ásta og Gosi búa bæði á Ísafirði og hafa verk þeirra hlotið ýmsar viðurkenningar, meðal annars Íslensku tónlistarverðlaunin og Kraumsverðlaunin.
Kaupa

Stórvirki píanótríósins
2026-03-06 19:30 - 21:00
Stórvirki píanótríósins
Upplifðu verk eftir Schubert, Shostakovitsj og Rachmaninoff í Hannesarholti föstudaginn 6. mars kl 19:00.
Píanótríóið samandstendur af Ólínu Ákadóttur píanóleikara, Giuly Johannsen fiðluleikara og Dmitry Drobko sellóleikara.
Þau munu takast á við þrjú stórvirki píanótríósins, allt frá leikandi tóna Schuberts, til litríks tilfinningaflæðis Rachmaninoffs og að lokum innri stríðsátaka Shostakovitsjs.
Um flytjendur:
Ólína Ákadóttir er ungur og efnilegur píanóleikari. Hún kemur reglulega fram á ýmsum tónlistarhátíðum ásamt sjálfstæðum verkefnum inn- og erlendis. Hún hefur komið fram sem einleikari m.a. með Sinfóníuhljómsveit Íslands og Sinfóníuhljómsveit unga fólksins. Ólína hefur stundað nám við Tónlistarháskóla Noregs og Konservatoríið í Tbilisi í Georgíu og er nú meistaranemi við Konunglega tónlistarháskólanum í Kaupmannahöfn.
Dmitri Drobko er lettneskur sellóleikari sem hefur stundað tónlistarnám í Lettlandi, Þýskalandi, Íslandi og Rússlandi. Hann hefur komið fram á tónleikasviðum víðs vegar um Evrópu, Norður-Ameríku og Asíu og hefur starfað með ýmsum hljómsveitum. Dmitri er búsettur á Íslandi þar sem hann starfar sem einleikari og við kammertónlist ásamt því að stunda nám við Listaháskóla Íslands. Auk þess tekur hann þátt í þverfaglegum sviðslistaverkefnum sem sameina tónlist og hreyfingu.
Giuly Johannsen er fiðluleikari frá Kaupmannahöfn í Danmörku. Hún stundaði bakkalárnám við Konunglega danska tónlistarháskólann í Kaupmannahöfn og lýkur meistaranámi frá sama skóla vorið 2026 undir leiðsögn Johannes Søe. Giuly hefur sérstakan áhuga á kammertónlist og hefur meðal annars haldið tónleika í Den Sorte Diamant með Den Danske Strygekvartet og í Eldborg með Elju Kammersveit. Hún hefur einnig starfað sem konsertmeistari á útskriftarsýningu Óperuakademíunnar í Danmörku þar sem þau fluttu óperuna Ariodante í kammertónlistarsal Konunglega óperuhússins.
Kaupa miða
